
Návrh uznesenia
k pravidlám nájom pozemkov na parkovanie pred rodinnými domami
Mestské zastupiteľstvo mesta Trnava po prerokovaní:
Schvaľuje
pravidlá pre nájom pozemkov pri vjazdoch do rodinných domov na parkovanie osobných motorových vozidiel zo dňa 12.1.2026, ktoré budú platné na celom území mesta Trnava v zónach s regulovaným státím určených podľa príslušného všeobecného záväzného nariadenia mesta Trnava. 
Ukladá 
Mestskému úradu v Trnave
Odboru majetkovému:
postupovať podľa pravidiel v zmysle schvaľovacej časti tohto uznesenia. 
Termín: priebežne 

Dôvodová správa
[bookmark: _Hlk5614664]Z dôvodu efektívnejšieho využívanie verejného priestoru a parkovacích miest vyčlenených na parkovanie v zónach s regulovaným státím vypracoval odbor majetkový, v súčinnosti s odborom dopravy a mestskou políciou, návrh Pravidiel pre nájom pozemkov na parkovanie pred rodinnými domami (ďalej len „Pravidlá“), ktoré by mali byť platné na celom území mesta v zónach s regulovaným státím určených podľa príslušného všeobecného záväzného nariadenia. Tam, kde sú na to priestorové predpoklady, je možné pri vjazdoch do rodinných domov vyčleniť plochu o rozmeroch 5,3x2,5 m, spolu vo výmeru 13,25 m2, na ktorej bude umožnené parkovať osobné motorové vozidlo. Pravidlá sú uvedené v prílohe. V rámci uvedených Pravidiel je stanovený jednotný postup vo veci posudzovania a schvaľovanie konkrétnych žiadostí o prenájom plochy pri vjazde do rodinného domu.
Po schválení Pravidiel sa už jednotlivé žiadosti nebudú predkladať na zasadnutie majetkovej komisie, ale v prípade kladného stanoviska odboru dopravy, budú predložené priamo na zasadnutie Mestského zastupiteľstva mesta Trnava za účelom schválenia nájmu z dôvodu hodného osobitného zreteľa. Po schválení časti pozemku Mestským zastupiteľstvom mesta Trnava sa so žiadateľom uzatvorí nájomná zmluva, a následne odbor dopravy objedná na náklady Mesta Trnava výrobu a montáž informačného označenia s textom „Prenajatý pozemok“.
Plochu určenú na parkovanie osobného motorového vozidla, za splnenia podmienok uvedených v týchto pravidlách, bude možné prenajať z dôvodu hodného osobitného zreteľa v súlade s § 7 ods. 2 písm. a) Zásad hospodárenia a nakladania s majetkom Mesta a s majetkom štátu, ktorý Mesto užíva v znení neskorších doplnkov (ďalej len „Zásady hospodárenia“) ako nájom pozemku s malou výmerou do 100 m2, keďže pozemky majú mať výmeru 13,25 m2.
Všeobecná hodnota nájomného na pozemok na parkovanie osobného motorového vozidla pri vjazde do rodinného domu s výmerou 13,25 m2 s použitím nájomného určeného znaleckým posudkom je ročne 109,114 eura.
Zníženie nájomného na 15 eur ročne za celú výmeru prenajatého pozemku pri nájme z dôvodu hodného osobitného zreteľa je možné podľa § 8 ods. 1 písm. g) Zásad hospodárenia, pretože predmetný nájom majetku mesta zabezpečí efektívnejšie využívanie a rozvoj cestnej siete na území mesta tým, že sa prenájmom časti vjazdov k rodinným domom na parkovanie vozidla umožní v predmetnom území efektívnejšie využívanie verejného priestoru a parkovacích miest vyčlenených na parkovanie v zónach regulovaným státím podľa príslušného všeobecného záväzného nariadenia, čo prispeje k rozvoju cestnej siete v dotknutej lokalite.
Majetková komisia na svojom zasadnutí dňa 20.1.2026 odporučila Mestskému zastupiteľstvu mesta Trnava schváliť Pravidlá. 
Na prijatie uznesenia je potrebný súhlas nadpolovičnej väčšiny poslancov MZ mesta Trnava prítomných na rokovaní MZ.


Príloha	
Pravidlá pre nájom pozemkov pri vjazdoch do rodinných domov na parkovanie osobných motorových vozidiel zo dňa 12.1.2026
V zónach s regulovaným státím určených podľa príslušného všeobecného záväzného nariadenia, tam kde sú na to priestorové predpoklady je možné pri vjazdoch do rodinných domov vyčleniť plochu o rozmeroch 5,3x2,5 m, spolu výmeru 13,25 m2, na ktorej bude umožnené parkovať osobné motorové vozidlo.
Vždy sa bude jednať o rovnakú plochu 13,25 m2 pri existujúcom vjazde, nebude možné vyčleniť na parkovanie celú plochu vjazdu do rodinného domu.
Plochu určenú na parkovanie osobného motorového vozidla, za splnenia podmienok uvedených v týchto pravidlách, bude možné prenajať z dôvodu hodného osobitného zreteľa v súlade s § 7 ods. 2 písm. a) Zásad hospodárenia a nakladania s majetkom Mesta a s majetkom štátu, ktorý Mesto užíva v znení neskorších doplnkov (ďalej len „Zásady hospodárenia“) ako nájom pozemku s malou výmerou do 100 m2, keďže pozemky majú mať výmeru 13,25 m2. Nájomná zmluva bude uzatvorená na dobu neurčitú za nájomné 15 eur ročne za celú výmeru, s jednoznačne špecifikovaným účelom nájmu – na parkovanie osobného motorového vozidla (bez určenia konkrétneho evidenčného čísla vozidla).
Postup:
Žiadateľ o prenájom plochy pri vjazde do rodinného domu pošle na Mestský úrad v Trnave – Odbor majetkový žiadosť v zmysle prílohy č. 1 týchto pravidiel, prílohou žiadosti bude situácia, z ktorej bude zrejmé umiestnenie navrhovanej plochy na parkovanie. Vzor žiadosti si je možné stiahnuť https://www.trnava.sk/uradne-tlaciva,
Odbor majetkový po skontrolovaní žiadosti požiada Odbor dopravy o vyjadrenie, či je možný prenájom pozemku na účel parkovania osobného motorového vozidla a zároveň posúdi, či sú splnené podmienky pre prenájom pozemku z dôvodu hodného osobitného zreteľa v zmysle 7 ods. 2 písm. a) Zásad hospodárenia.
Odbor dopravy skontroluje, či predmetný pozemok umožňuje parkovať vozidlo tak, aby sa ním nezasahovalo do cesty, chodníka alebo zelene a zašle na odbor majetkový svoje stanovisko.
V prípade kladného stanoviska Odboru dopravy a splnenia dôvodu hodného osobitného zreteľa na nájom pozemku podľa § 7 ods. 2 písm. a) Zásad hospodárenia tak, ako je uvedený v týchto pravidlách a v súlade s § 9aa ods. 2 písm. e) zák. č. 138/1991 Zb. o majetku obcí v znení neskorších predpisov Odbor majetkový určí všeobecnú hodnotu nájomného podľa bodu 6 a nasl. týchto pravidiel a zabezpečí zverejnenie zámeru prenajať predmetný majetok mesta žiadateľovi z dôvodu hodného osobitného zreteľa.
Podľa znaleckého posudku č. 135/2024, z októbra 2024, znalca v odbore stavebníctvo, pozemné stavby, odhad hodnota nehnuteľností  Ing. Jozefa Račeka nájomné za rok za pozemok  na ktorom je umiestnená dopravná stavba, konkrétne parkovisko pri obchodnom centre Merkúr a komunikácie prislúchajúce k parkovisku a inžinierske siete predstavuje suma vo výške 8,235 eura na m2.
Všeobecná hodnota nájomného na pozemok na parkovanie osobného motorového vozidla pri vjazde do rodinného domu s výmerou 13,25 m2  s použitím nájomného určeného znaleckým posudkom uvedeným v bode 6 týchto pravidiel ako preukázanou obdobnou výškou nájomného je  ročne 109,114 eura.
Za obdobie 10 rokov, čo je predpoklad doby nájmu pri nájme uzatvorenom na dobu neurčitú v súlade s § 9aa ods. 4 písm. e) zák. č. 138/1991 Zb. o majetku obcí v znení neskorších predpisov,  úhrn nájomného predstavuje suma 1 091,14 eura. V úhrne za celé obdobie nájmu všeobecná hodnota nájomného tak neprevyšuje 15 000 eur, spracovanie iného znaleckého posudku ako je uvedené v bode 6 týchto pravidiel, podľa § 9aa ods. 2 písm. e) bod 3 zák. č. 138/1991 Zb. o majetku obcí v znení neskorších predpisov preto nie je potrebné. 
Zníženie nájomného na 15 eur ročne za celú výmeru prenajatého pozemku pri nájme z dôvodu hodného osobitného zreteľa je možné podľa § 8 ods. 1 písm. g) Zásad hospodárenia, pretože predmetný nájom majetku mesta zabezpečí efektívnejšie využívanie a rozvoj cestnej siete na území mesta tým, že sa prenájmom časti vjazdov k rodinným domom na parkovanie vozidla umožní v predmetnom území efektívnejšie využívanie verejného priestoru a parkovacích miest vyčlenených na parkovanie v zónach regulovaným státím podľa príslušného všeobecného záväzného nariadenia, čo prispeje k rozvoju cestnej siete v dotknutej lokalite.
Po schválení nájmu Mestským zastupiteľstvom mesta Trnava sa so žiadateľom uzatvorí nájomná zmluva podľa vzoru, ktorý je prílohou č. 2 týchto pravidiel. Jeden exemplár nájomnej zmluvy sa doručí Odboru dopravy, ktorý potom objedná na náklady Mesta Trnava výrobu a montáž informačného označenia s textom „Prenajatý pozemok“.
Po montáži informačného značenia môže nájomca na príslušnej časti vjazdu parkovať, ak nebude porušovať iné pravidlá cestnej premávky.
Využívanie prenajatej časti vjazdu na iný účel ako parkovanie osobného motorového vozidla sa bude považovať za podstatné porušenie nájomnej zmluvy, a to bude pre mesto dôvod na výpoveď z nájomnej zmluvy s 1-mesačnou výpovednou lehotou, ktorá začne plynúť prvým dňom mesiaca nasledujúcim po doručení výpovede.
Po uplynutí výpovednej lehoty žiadateľ stratí nárok parkovať pri vjazde do rodinného domu a Odbor dopravy zabezpečí demontáž príslušného informačného označenia.
V Trnave 12.1.2026
Spracovala: JUDr. Jana Tomašovičová, vedúca OM

